RESOLUCIÓN do 24 de abril de 2023, da Dirección Xeral de Maiores e Atención Sociosanitaria, pola que se publica a Resolución do 21 de abril de 2023 de asignación do concerto social da prestación do servizo de atención diúrna terapéutica para persoas con alzhéimer e outras enfermidades neurodexenerativas, e dos programas comunitarios de alzhéimer vinculados ao servizo de atención diúrna terapéutica nos centros da Rede pública autonómica de centros de día de atención social para persoas con alzhéimer e outras demencias neurodexenerativas, de titularidade da Xunta de Galicia para o período 2023-2027 (código de procedemento BS214A).
Consellería de Política Social e Xuventude — III. Outras disposicións — 28/04/2023

No Diario Oficial de Galicia núm. 49, do 10 de marzo de 2023, publicouse a Orde do 27 de febreiro de 2023 pola que se establecen as bases reguladoras do procedemento de asignación do concerto social para a prestación do servizo de atención diúrna terapéutica para persoas con alzhéimer e outras enfermidades neurodexenerativas, e dos programas comunitarios de alzhéimer vinculados ao servizo de atención diúrna terapéutica nos centros da Rede pública autonómica de centros de día de atención social para persoas con alzhéimer e outras demencias neurodexenerativas, de titularidade da Xunta de Galicia, para o período 2023-2027, e se procede á súa convocatoria (código de procedemento BS214A).
Finalizada a tramitación, de conformidade co artigo 15 da citada orde, a resolución dos concertos sociais, tras a proposta, correspóndelle á persoa titular da Dirección Xeral de Maiores e Atención Sociosanitaria, que resolverá por delegación da persoa titular da Consellería de Política Social e Xuventude.
Así mesmo, o artigo 16 establece que se publicará no Diario Oficial de Galicia de conformidade co establecido no artigo 45 da Lai 39/2015, do 1 de outubro, do procedemento administrativo común das administracións públicas, a resolución de concertación, que terá os efectos da notificación.
Polo exposto,
Primeiro. Ordenar a publicación no Diario Oficial de Galicia do contido íntegro da Resolución do 21 de abril de 2023, ditada no procedemento BS214A, de asignación de concerto social da prestación do servizo de atención diúrna terapéutica para persoas con alzhéimer e outras enfermidades neurodexenerativas, e dos programas comunitarios de alzhéimer vinculados ao servizo de atención diúrna terapéutica nos centros da Rede pública autonómica de centros de día de atención social para persoas con alzhéimer e outras demencias neurodexenerativas, de titularidade da Xunta de Galicia para o período 2023-2027, que se anexa a esta resolución.
Segundo. Comunicar que a dita Resolución do 21 de abril de 2023, que finaliza este procedemento, esgota a vía administrativa e contra ela poderá interporse recurso potestativo de reposición ante o mesmo órgano que a ditou, no prazo dun mes contado a partir do día seguinte ao da publicación desta resolución no Diario Oficial de Galicia, ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da súa publicación no Diario Oficial de Galicia.
Terceiro. Unha vez publicada esta resolución, procederase á formalización do concerto social coas entidades que foron seleccionadas para a asignación do concerto social.
A formalización deste concerto social, de acordo co establecido no artigo 19 do Decreto 229/2020, do 17 de decembro, polo que se desenvolve o réxime de concertos sociais no ámbito da Comunidade Autónoma de Galicia, farase mediante un documento administrativo dentro dos 30 días seguintes ao da publicación da resolución de concertación.
Santiago de Compostela, 24 de abril de 2023
O 10 de marzo de 2023 publícase, no Diario Oficial de Galicia núm. 49, a Orde do 27 de febreiro de 2023 pola que se establecen as bases reguladoras do procedemento de asignación do concerto social para a prestación do servizo de atención diúrna terapéutica para persoas con alzhéimer e outras enfermidades neurodexenerativas, e dos programas comunitarios de alzhéimer vinculados ao servizo de atención diúrna terapéutica nos centros da Rede pública autonómica de centros de día de atención social para persoas con alzhéimer e outras demencias neurodexenerativas, de titularidade da Xunta de Galicia, para o período 2023-2027, e se procede á súa convocatoria (código de procedemento BS214A).
Concorren ao procedemento as entidades xestoras dos servizos ofertados no concerto social a través da presentación das solicitudes.
O artigo 13 da orde de convocatoria establece que:
«1. De acordo co disposto na disposición transitoria primeira do Decreto 229/2020, do 17 de decembro, nesta convocatoria teranse en conta como criterio de preferencia, de acordo co principio de continuidade, os servizos ocupados mediante contratos ou fórmulas de colaboración.
2. Nestes supostos, de conformidade co establecido no punto anterior, producirase a concertación directa do servizo coas súas entidades xestoras, sen aplicar os criterios de valoración previstos no artigo seguinte desta convocatoria, no caso de que estas entidades presenten a correspondente solicitude de participación».
De acordo co establecido no artigo 12, constitúese a Comisión de Valoración que emite o correspondente informe, onde constata que as entidades presentadas cumpren os requisitos establecidos nos artigos 4 e 5 da orde de convocatoria e que todas as entidades solicitantes estaban a prestar o servizo obxecto de concertación a través dos correspondentes contratos, procedendo a concertación directa.
Con base no anterior, o 17 de abril de 2023, a Subdirección Xeral de Recursos Residenciais e Atención Diúrna de Maiores emite proposta de resolución.
Vista a proposta da Subdirección Xeral de Recursos Residenciais e Atención Diúrna de Maiores de conformidade coa referida Orde do 27 de febreiro de 2023, e fiscalizada esta, e facendo uso das facultades previstas no artigo 15 da orde,
Primeiro. Acordar, en aplicación do artigo 13 da Orde do 27 de febreiro de 2023, a asignación do concerto social para a prestación do servizo de atención diúrna terapéutica para persoas con alzhéimer e outras enfermidades neurodexenerativas, e dos programas comunitarios de alzhéimer vinculados ao servizo de atención diúrna terapéutica nos centros da Rede pública autonómica de centros de día de atención social para persoas con alzhéimer e outras demencias neurodexenerativas, de titularidade da Xunta de Galicia, para o período 2023-2027, ás entidades que figuran no anexo I polas contías que figuran no anexo II, con cargo á aplicación orzamentaria 13.05.312D.228.1.
Modalidade de concertación: procedemento de asignación de concertos sociais, concertación directa.
Prazo de execución: o prazo de duración dos concertos sociais será de catro anos desde a súa formalización, que se pode renovar de conformidade co disposto no artigo 19 da Orde do 27 de febreiro de 2023.
Segundo. Asinar os concertos sociais coas entidades sinaladas nos anexos dentro dos 30 días seguintes ao da publicación desta resolución de concertación, segundo o indicado no artigo 19 do Decreto 229/2020, do 17 de decembro, polo que se desenvolve o réxime de concertos sociais no ámbito da Comunidade Autónoma de Galicia.
Terceiro. A resolución de concertación será publicada no Diario Oficial de Galicia e a publicación terá os efectos de notificación, consonte o artigo 45 da Lei 39/2015, do 1 de outubro, do procedemento administrativo común das administracións públicas, tal como se indica no artigo 17.2 do Decreto 229/2020, do 17 de decembro.
Santiago de Compostela, 21 de abril de 2023. A conselleira de Política Social e Xuventude. P.D. (Artigo 15 da Orde do 27.2.2023; Diario Oficial de Galicia núm. 49, do 10 de marzo). Antonio Acevedo Prado, director xeral de Maiores e Atención Sociosanitaria.